A médiatechnológia meghatározó trendjei
dr. Bartolits István, Nemzeti Média- és Hírközlési Hatóság

Az infokommunikációs piac szabályozása egyre komolyabb felkészültséget igényel a szakemberek részéről, s ebben növekvő szerepe van a technológia gyorsuló fejlődésének. Az új, innovatív szolgáltatások, a korábbiaktól eltérő üzleti modellek folyamatosan feszegetik a hatályos szabályozás kereteit, amit időről-időre felül kell vizsgálni és ha szükséges, akkor kellő körültekintéssel hozzá kell illeszteni a megváltozó piaci viszonyokhoz.
Ebben a folyamatban lényeges szerepe van a technológiai trendek vizsgálatának, mert ezek alapján lehet előre valószínűsíteni, mely területeken és milyen irányban változnak az üzleti modellek és milyen szabályozási problémákat kell majd orvosolni. Az előadás a médiatechnológia azon területeinek a trendjeit igyekszik bemutatni, melyek kiemelten fontosak a szabályozás szemszögéből, néhány esetben rámutatva a már azonosított szabályozási problémákra.